# 4. O poder da comunicación

## Glosario

## Clic

Definición:

Leve presión que se fai para poñer en funcionamento os botóns do rato do ordenador.

Exemplo:

Fixen clic co rato para pechar o explorador.

## Internauta

Definición:

Persoas que empregan Internet.

Exemplo:

Os internautas enteráronse axiña das últimas novidades.

## Sitio web

Definición:

Páxina web.

Exemplo:

Entramos no sitio web do instituto para consultar os horarios.

# O poder da comunicación

Chegou o momento de recompilar o traballo realizado nas fases anteriores e mostralo ao mundo!

Para iso, vas empregar varias ferramentas que descubrirás nesta fase.

Primeiramente, aprenderás a deseñar un díptico dixital que servirá para difundir os teus coñecementos sobre a Rede.

En segundo lugar, coñecerás as partes do correo electrónico e enviarás un correo formal a unha entidade social.

Finalmente, entre toda a clase crearedes un blog de aula que vos servirá para espallar todo o coñecemento adquirido neste REA.

## Lectura facilitada

Chegou o momento de recompilar o traballo feito ata aquí!

O obxectivo é ensinarlle ao mundo o que fixestes.

Para iso, vas empregar varias ferramentas.

Primeiramente, aprenderás a deseñar un díptico dixital.

A través do díptico publicarás os teus coñecementos sobre a Rede.

En segundo lugar, aprenderás a escribir correos electrónicos.

Enviarás un correo formal a unha entidade social.

Finalmente, entre toda a clase crearedes un blog de aula.

O blog serviravos para publicar todo o que aprendestes neste REA.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)