# 4.1. Atrévete a deseñar!

# O díptico

O díptico é unha folla pregada en dúas partes coma un libro.

Consta de portada, páxina 1, páxina 2 e contraportada.

E para que serven os dípticos?

Os dípticos poden ter moitas funcións. Así, poden ser informativos, divulgativos, propagandísticos, etc.

Utilízanse moito na publicidade, xa que é un medio de promoción que pode chegar a moita xente.

Tamén se pode empregar para informar a poboación sobre aspectos sobre a saúde, educación, turismo, deporte, cultura...

En definitiva, é un recurso moi práctico para difundir calquera información.

Neste caso ides elaborar un díptico dixital cos datos recollidos no traballo de investigación sobre a Rede elaborado na fase 1.

## Lectura facilitada

O díptico é unha folla dobrada en dúas partes coma un libro.

Ten catro partes: portada, páxina 1, páxina 2 e contraportada.

E para que serven os dípticos?

Os dípticos poden ter moitas funcións.

Os dípticos poden ser de varios tipos, por exemplo, informativos.

Tamén se utilizan moito na publicidade.

Serven para informar a poboación.

Poden informar sobre turismo, deporte, cultura...

Agora vós ides facer un díptico dixital.

O díptico farase a partir do traballo de investigación sobre a Rede da fase 1.

## Audio

audio/mpeg

## Pasos para elaborar un díptico

## Redacción, revisión e corrección

Á hora de redactar o díptico facede un primeiro borrador. Logo revisádeo (ten en conta a ortografía, a puntuación, o léxico empregado...). Despois de corrixir todo redáctadeo de novo.

## Selección de ilustracións ou doutro material gráfico ou multimedia

Para elaborar o díptico podedes buscar ilustracións ou outro material que apoien o texto, que fai que o documento sexa máis atractivo e ademais serve de apoio ao texto.

## Edición e maquetación

O díptico está formado por unha portada, a páxina 1, a páxina 2 e a contraportada. Debedes ter en conta iso á hora de poñer a información nel.

A portada serve para presentar o tema e pode xa dar xa algunhas pistas sobre a información que vai conter dentro o díptico. Pode levar un título, unha imaxe e un texto breve.

O importante é captar a atención da persoa lectora, xa que é a porta da entrada do documento.

Nas páxinas interiores está toda a información de forma detallada.

Na contraportada podedes poñer unha reflexión, algunha información adicional ou unha imaxe que complemente os datos das páxinas interiores.

Para editar o voso díptico dixital podedes usar algún modelo xa existente (en Word, Canva, Genially...).

## Publicación e divulgación

Estes serían os últimos pasos. Neste caso, ao ser unha publicación dixital non se vai imprimir. Vaise enviar por correo electrónico e colgar no blog que se fará nesta fase.

## Lectura facilitada

## Redacción, revisión e corrección

- Para elaborar o díptico primeiro facemos un borrador.
- Despois revisamos que estea ben escrito.
- Despois de corrixir todo redactámolo de novo.

## Selección de imaxes

- Para elaborar o díptico podedes buscar imaxes.

## Edición e maquetación

- O díptico está formado por unha portada, a páxina 1, a páxina 2 e a contraportada.
- A portada presenta o tema e é importante para chamar a atención.
- A portada pode levar un título, unha imaxe e un texto breve.
- Nas páxinas interiores está toda a información detallada.
- A contraportada pode ter máis información, unha imaxe...
- Para elaborar o díptico podedes usar algún modelo (de Word, Canva, Genially...).

## Publicación e divulgación

- Como é un díptico dixital, non se vai imprimir.
- Enviarédelo por correo electrónico e colgarédelo nun blog.
- Ese blog farédelo nesta fase.

## Audio

audio/mpeg

## Axuda para mellorar o léxico

Para mellorar o voso léxico e resolver as dúbidas ides usar tanto dicionarios en papel (que temos na biblioteca de centro) como en rede.

Por exemplo, podedes consultar:

- O Dicionario da Real Academia Galega
- O DIGALEGO - Dicionario de Galego
- Os dicionarios de Rinoceronte

Moito ánimo!

## Audio

audio/mpeg

# E agora a deseñar!

Despois de ver cales son os pasos para elaborar o díptico, imos comezar a elaborar o díptico dixital.

Este díptico debe conter información sobre as redes sociais (orixe, tipos...), as vantaxes e desvantaxes da Rede, perigos e riscos de Internet, etc.

Recuperamos o documento de investigación elaborado na fase 1.

En pequenos grupos ides repartir as partes do díptico (portada, páxina 1, páxina 2 e contraportada).

É moi importante empregar as estratexias de cortesía e cooperación vistas na fase 1 no traballo en grupo.

Lembrade usar os dicionarios para consultar o léxico.

Debedes facer unha revisión conxunta do díptico dixital.

Cando estea rematado enviarédelo mediante o correo electrónico proporcionado polo centro a entidades sociais.

Tamén o ides publicar no blog que ides elaborar nesta fase.

## Lectura facilitada

Comezamos a elaborar o díptico dixital:

- Recuperades o traballo de investigación elaborado na fase 1.
- Nel estaba a información sobre Internet e o uso das redes sociais.
- En pequenos grupos ides repartir as partes do díptico.
- As partes eran: portada, páxina 1, páxina 2 e contraportada.
- É moi importante que sexades amables no traballo en grupo.
- Usade os dicionarios para consultar as palabras difíciles.
- Debedes facer unha revisión final.
- Cando rematades enviádeo por correo electrónico.
- Os destinatarios do correo son organismos sociais.
- Tamén o ides publicar no blog que ides elaborar nesta fase.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)