# 1.1. E agora a explorar!

# Agora exploramos!

A continuación, achegamos unha serie de preguntas para preparar o voso traballo de investigación sobre a Rede.

Este traballo farédelo en grupo e de maneira cooperacional.

Repartiredes as preguntas entre cada grupo e despois poredes toda información en común.

Esa información resultado de xuntar todo o traballo dos equipos recollerase nun documento conxunto, que posteriormente (na fase 4) servirá para elaborar o díptico.

Preguntas:

- Cal é a orixe das redes sociais?
- Que tipos de redes sociais existen?
- Cales son as vantaxes e cales as desvantaxes do emprego das redes sociais?
- Cal é a idade mínima para acceder ás redes sociais en España?
- Cales son os principais perigos da Rede?
- Como se poden previr os riscos da Rede?
- Que é a intelixencia artificial? Que usos coñeces dela?

Engadide vós calquera outra cuestión que vexades de interese para o proxecto.

## Lectura facilitada

Agora imos facer o traballo de investigación sobre Internet.

Este traballo é en grupo.

Cada grupo ten unhas cuestións para buscar.

Logo xuntades toda a información en común.

Con toda a información recollida faise un documento.

Na fase 4 usaremos o documento para facer un díptico.

Temas de busca:

- Orixe das redes sociais
- Tipos de redes sociais
- Vantaxes e desvantaxes das redes sociais
- Idade mínima para ter redes sociais en España
- Principais perigos de Internet
- Maneiras de protexerse dos riscos de Internet
- A intelixencia artificial e o seu uso

Quredes engadir algo máis?

Podedes comentar as ideas co grupo.

Moito ánimo!

## Audio

audio/mpeg

## Estratexias de cortesía e cooperación

Á hora de elaborar o traballo, lembra ter en conta as seguintes recomendacións:

- Debes ser unha persoa respectuosa cos demais membros do grupo.
- Escoita atentamente as intervencións dos membros do grupo.
- Agarda a túa quenda para intervir.
- Se estás en desacordo con algo, transmíteo de maneira respectuosa.
- Intenta non berrar nin facer xestos que poidan molestar os demais.
- Non utilices palabras ofensivas ou discriminatorias para dirixirte aos demais membros do grupo.

## Lectura facilitada

Para facer o traballo segue estes consellos:

- Respecta as persoas do grupo.
- Escoita atentamente cando alguén do grupo fala.
- Agarda a túa quenda para intervir.
- Dille ao teu grupo as cousas que che molestan con respecto.
- Non berres.
- Evita facer xestos ofensivos.
- Non digas palabras ofensivas ou discriminatorias.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)